6. pielikums 
“Piegādes līgums (projekts)”
LU atklāta konkursa
“Žalūziju piegāde un montāža
Latvijas Universitātes vajadzībām”
 (iepirkuma identifikācijas Nr.LU 2026/51)
nolikumam
[bookmark: _Hlk128130192]Līguma abpusējas parakstīšanas datums ir 
pēdējā parakstītā laika zīmoga datums

	


	__________________ 
līgumu uzskaites Nr. __________ Iepirkuma identifikācijas Nr. LU 2026/51



[bookmark: _Hlk128131758]PIEGĀDES LĪGUMS 
(projekts)

[bookmark: _Hlk128131802][bookmark: _Hlk113625048]Latvijas Universitāte, reģistrācijas Nr. 3391000218, juridiskā adrese Raiņa bulvāris 19, Rīga, LV-1050, pievienotās vērtības nodokļa maksātāja reģistrācijas numurs LV90000076669 (turpmāk - Pasūtītājs), tās ________________ personā, kurš/-a rīkojas saskaņā ar ___________________, no vienas puses, un 
	
__________, reģistrācijas numurs ________, juridiskā adrese _____________ (turpmāk – Piegādātājs), tās ___________ personā, kurš rīkojas __________ pamata, no otras puses, 

[bookmark: _Hlk128143075]turpmāk abi kopā saukti - Līdzēji, katrs atsevišķi – Līdzējs, pamatojoties uz Latvijas Universitātes organizēto iepirkumu “Žalūziju piegāde un montāža Latvijas Universitātes vajadzībām” (identifikācijas Nr. LU 2026/51), (turpmāk – Iepirkums) noslēdz šāda satura piegādes līgumu (turpmāk – Līgums): 
1. Līguma priekšmets
1.1. Pasūtītājs pasūta, bet Piegādātājs izgatavo, piegādā un uzstāda Pasūtītājam žalūzijas (turpmāk – Preces) saskaņā ar šī Līguma 1.pielikumā „Tehniskā specifikācija un pretendenta tehniskais piedāvājums” un 2.pielikumā „Finanšu piedāvājums” (turpmāk – Līguma 1.pielikums) noteikto. Līguma 1.pielikums ir neatņemama šī Līguma sastāvdaļa.
1.2. Gadījumā, ja Līguma saskaņošanas vai tā izpildes laikā ražotājs pārtrauc Piegādātāja piedāvājumā esošo Preču ražošanu vai piegādi, par ko Piegādātājs var uzrādīt ražotāja vai tā autorizētā pārstāvja apliecinājumu, Piegādātājs piedāvā Pasūtītājam un Pasūtītājs var piekrist, ka Piegādātājs piegādā līdzvērtīgas vai labākas Preces. Piegādātājs piekrīt, ka šādā gadījumā piegādātās Preces būs atbilstošas visām Iepirkumā noteiktajām prasībām, to tehniskā specifikācija, savietojamība un funkcionālie parametri nebūs sliktāki kā Iepirkumā prasītie (atbilstību šādos gadījumos nosaka, saskaņojot ar Pasūtītāju). Piegādātājs garantē, ka šajā gadījumā Preču cena netiks paaugstināta un tiks ievēroti visi pārējie Iepirkuma noteikumi.
2. Līguma termiņš
2.1. Līgums stājas spēkā ar Pušu abpusējas parakstīšanas dienu un ir spēkā 24 (divdesmit četrus) mēnešus no Līguma noslēgšanas dienas vai līdz brīdim, kad tiek sasniegta Līguma 3.1. punktā norādītā kopējā Līguma summa.
2.2. Ja 24 (divdesmit četrus) mēnešu laikā Līguma summa nav iztērēta, Līdzēji var vienoties par Līguma pagarināšanu līdz Līguma summas izpildei, nepārsniedzot PIL 60. panta ceturtajā daļā noteikto termiņu.
3. Līguma summa un norēķinu kārtība
3.1.  Līguma summa par Preču piegādi ir ___________ EUR (summa vārdiem) bez pievienotās vērtības nodokļa (turpmāk tekstā – PVN). Preču vienas vienības cenas ir noteiktas Līguma 1. pielikumā un nevar tikt paaugstinātas. Līguma darbības laikā Pasūtītājs atbilstoši nepieciešamībai ir tiesīgs pasūtīt Preču papildu vienības, attiecīgi palielinot Līguma summu, par to noslēdzot atsevišķu vienošanos.
3.2.  Līguma daļējās summas apmaksa var tikt finansēta no Eiropas Savienības kohēzijas politikas programmas 2021.-2027. gadam 4.2.1.8. pasākuma “Augstskolu studiju vides modernizācija” projekta Nr.4.2.1.8/2/25/I/004  “Latvijas Universitātes studiju vides modernizācija STEAM jomā”.
3.3.  Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
3.4.  Līguma 1. pielikumā norādītās Preču vienību cenas ir nemainīgas visā Līguma darbības laikā. Pasūtītājs maksā Piegādātājam par pieņemtajām faktiski piegādātajām Precēm. Piegādātājs apzinās Līgumā noteikto piegādes termiņu un to, ka Pasūtītājam nav pienākuma pagarināt Līguma izpildes termiņu, tādēļ Piegādātājs Līguma summā ir iekļāvis jebkādas izmaksas, kas saistītas ar Preču piegādi, tai skaitā izmantotajiem papildu resursiem līguma savlaicīgai un pienācīgai izpildei.
3.5.  Samaksu par veiktajām Preču piegādēm Pasūtītājs veic 30 (trīsdesmit) dienu laikā pēc Preču nodošanas – pieņemšanas akta (turpmāk tekstā – Akts) abpusējas parakstīšanas un attiecīga rēķina saņemšanas, veicot naudas pārskaitījumu uz rēķinā norādīto kredītiestādes kontu. Maksājums tiek uzskatīts par izpildītu ar brīdi, kad tas ieskaitīts Piegādātāja norēķinu kontā.
3.6.  Preču piegāde var tikt veikta pa daļām. Šādā gadījumā Akts tiek parakstīts pēc attiecīgo Preču piegādes. 
3.7.  Rēķinu Piegādātājs sagatavo un iesniedz strukturēta elektroniskā rēķina veidā (turpmāk tekstā – e-rēķins) un nosūta uz Latvijas Universitātes e-apakšadresi EINVOICE@90000076669. PDF rēķins netiek uzskatīts par e-rēķinu, tas ir iekļaujams e-rēķinā kā vizualizācijas daļa.
3.8.  E-rēķina pamatojuma vai piezīmju laukā, vai paša e-rēķina datu laukos Piegādātājs norāda LU struktūrvienības trīsciparu kodu, saraksts šeit: https://www.lu.lv/par-mums/kontakti/rekviziti/ un projekta numuru (ja Pakalpojums veikts kāda projekta ietvaros).
3.9.  Visos dokumentos, kas saistīti ar šo Līgumu, tajā skaitā e-rēķinā, Piegādātājs norāda rēķina pilnas apmaksas datumu, Pasūtītāja Līguma numuru, Iepirkuma identifikācijas numuru Nr.LU 2026/51, projekta numuru, kā arī citus nepieciešamos rekvizītus un datus.
3.10. Pasūtītājs veic samaksu par Piegādātāja veiktajiem Pakalpojumiem ar pārskaitījumu uz Piegādātāja Līgumā norādīto bankas norēķinu kontu. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja norēķinu kontu. 
3.11. Līguma 3.7., 3.8. un 3.9. punktā noteikto prasību neievērošanas gadījumā Pasūtītājs ir tiesīgs neapmaksāt rēķinu līdz minēto prasību izpildei, par ko Pasūtījam nevar tikt piemērots šī Līguma 10.2.punktā noteiktais līgumsods.
4. Preču piegādes noteikumi un termiņi
4.1.  Piegādātājs Preces piegādā ar savu transportu atbilstoši Līguma 1.pielikumā „Tehniskā specifikācija un pretendenta tehniskais piedāvājums” un 2. pielikumā „Finanšu piedāvājums” noteiktajam Preču piegādes termiņam un Pasūtītāja pasūtījumā norādītajam apjomam. 
4.2.  Preču piegādes vieta ir noteikta Līguma 1.pielikumā. Piegādātājam ir pienākums konkrētu Preču piegādes vietu un laiku saskaņot ar Pasūtītāja kontaktpersonu.
4.3.  Piegādātājs piegādā Pasūtītājam jaunas un nelietotas Preces atbilstoši Līguma 1.pielikumā noteiktajām prasībām. 
4.4.  Jebkādas izmaksas, kas saistītas ar Preču piegādi, ir ietvertas Līguma summā, un Pasūtītājam tās nav atsevišķi jāatlīdzina Piegādātājam. 
5. Preču pieņemšanas kārtība
5.1.  Piegādātājs Preces Pasūtītājam nodod kopā ar dokumentāciju, kas satur Preču raksturojumu, īpašības, uzglabāšanas un lietošanas noteikumus – Instrukcijas, rokasgrāmatas papīra formātā vai elektroniskā datu nesējā latviešu, krievu vai angļu valodā. Preču atbilstību Preču piegādes dokumentā norādītajam Pasūtītājs apstiprina ar savu parakstu uz attiecīgā dokumenta. Pie Preču nodošanas tiek pārbaudīts tās sortiments un daudzums. Kopā ar Preču piegādes dokumentu Piegādātājs iesniedz Pasūtītājam no savas puses parakstītu Preču nodošanas-pieņemšanas aktu. 
5.2.  Pasūtītājs Preču un piegādes atbilstību Līguma noteikumiem pārbauda 10 (desmit) darbdienu laikā pēc Preču un attiecīga akta no Piegādātāja saņemšanas dienas. Minētajā termiņā Pasūtītājam ir tiesības izteikt pretenzijas par Preču vai piegādes kvalitātes neatbilstību Līguma noteikumiem. Ja šajā punktā noteiktajā termiņā defekti netiek konstatēti, Pasūtītājs paraksta aktu.
5.3.  Ja Pasūtītājs, pārbaudot Preču vai piegādes atbilstību, konstatē defektus, vai Piegādātājs Līguma 4.1. apakšpunktā noteiktajā termiņā piegādājis daļu no Preču kopējā apjoma, tiek noformēts defektu akts un nosūtīts Piegādātājam, norādot defektu būtību. Pasūtītājs nepieņem Preces, kas neatbilst Līguma noteikumiem.
5.4.  Piegādātājs uz sava rēķina novērš konstatētos defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darbdienu laikā pēc Pasūtītāja rakstveida iebildumu saņemšanas dienas. Pēc defektu novēršanas izdarāma atkārtota Preču un piegādes pieņemšana Līgumā noteiktajā kārtībā.
5.5.  Jebkādu defektu aktā minēto defektu novēršanu Piegādātājs veic par saviem līdzekļiem, un Pasūtītājam nav pienākums atlīdzināt Piegādātājam jebkādus tā izdevumus, kas radušies saistībā ar defektu novēršanu. 
5.6.  Ja Pasūtītājs ir konstatējis defektus, kurus Piegādātājs neatzīst par defektiem un defektu konstatēšanai var būt nepieciešamas īpašas zināšanas, Pasūtītājs Preču novērtēšanai ir tiesīgs pieaicināt ekspertu. Eksperta vērtējums ir saistošs gan Piegādātājam, gan Pasūtītājam. 
5.7.  Ja pieaicinātais eksperts konstatē, ka Preču defekti radušies Piegādātāja vainas dēļ, Piegādātājs novērš defektus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumu, kas saistīti ar eksperta pieaicināšanu, atlīdzināšanas termiņu vai arī Piegādātājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs ietur no Piegādātājam izmaksājamajām summām.
6. Pasūtītāja tiesības un pienākumi
6.1.  Pasūtītājs maksā par Precēm Līgumā noteiktajā termiņā un apmērā. Pasūtītājs veic tikai to Preču vai tās daļas apmaksu, kas piegādāta Līgumā noteiktajā kārtībā.
6.2.  Pasūtītājam ir tiesības pieprasīt un ne vēlāk kā 3 (trīs) darbdienu laikā no Piegādātāja saņemt informāciju par Līguma izpildes gaitu, piegādes laiku vai apstākļiem, kas varētu kavēt piegādi.
6.3.  Pasūtītājam ir pienākums pieņemt Preces un parakstīt aktu, ja Preces ir piegādātas saskaņā ar Līguma noteikumiem.
6.4.  Pasūtītājam ir pienākums pirms Līguma izpildes uzsākšanas iepazīstināt Piegādātāju ar Pasūtītāja iekšējās kārtības un ugunsdrošības noteikumiem Pasūtītāja teritorijā un telpās.
7. Piegādātāja tiesības, pienākumi un garantijas
7.1.  Piegādātājs veic kvalitatīvu, savlaicīgu un atbilstošu Preču piegādi Līgumā noteiktajā kārtībā saskaņā ar Līguma noteikumiem un Latvijas Republikā spēkā esošajiem normatīvajiem aktiem.

7.2.  Piegādātājs ievēro ražotāja un Latvijas Republikas normatīvo aktu noteiktās Preču transportēšanas un nodošanas ekspluatācijā prasības.

7.3.  Piegādātājs pēc Pasūtītāja pieprasījuma, savāc no Pasūtītāja un nodrošina Preču iepakojuma utilizāciju videi draudzīgā veidā par saviem līdzekļiem.

7.4.  Piegādātājam ir pienākums 3 (trīs) darbdienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, piegādes laiku vai apstākļiem, kas varētu kavēt Piegādi.

7.5.  Piegādātājs nodrošina Pasūtītāja darbinieku apmācības darbam ar piegādātajām Precēm. 

7.6.  Piegādātājam Pasūtītāja darbinieku apmācībām jāizmanto kvalitatīva, pilnvērtīga, kompetenta un uzskatāma informācija par Precēm (darbs ar Precēm, funkcionālās īpašības, iespējas u.c.).

7.7.  Piegādātājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Piegādātājs tiek iepazīstināts pirms piegādāto Preču uzstādīšanas uzsākšanas.

7.8.  Piegādātājs ir atbildīgs par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, ievēro darba drošības prasības un citus Pasūtītāja norādījumus. Pasūtītājs nav atbildīgs par sekām un zaudējumiem, kas Piegādātājam, tā personālam, piesaistītajiem apakšuzņēmējiem vai jebkādām citām trešajām personām, kas kopā ar Piegādātāju nodrošina Līguma izpildi, vai trešajām personām rodas no tā, ka Piegādātāja personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, pārkāpj vai neievēro darba drošības prasības vai Pasūtītāja norādījumus.

7.9.  Piegādātājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
8. Preču garantijas nosacījumi
8.1.  Piegādātājs apliecina, ka Līguma izpildē tam ir saistoši Līgumā noteiktie nosacījumi attiecībā uz garantijas apkalpošanu Preču garantijas laikā.
8.2.  Precēm to ekspluatācijas vietā garantijas laiks mēnešos no attiecīgā akta abpusējas parakstīšanas dienas ir norādīts Tehniskajā specifikācijā (Līguma 1. pielikums).
8.3.  Garantijas laikā Piegādātāja pienākums ir par saviem līdzekļiem Preces defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc defekta pieteikšanas vai pēc Pušu vienošanās ne vēlāk kā 10 (desmit) darbdienu laikā pēc Pasūtītāja defekta pieteikuma nosūtīšanas dienas. Servisa reakcijas laiks – 2 (divu) darbdienu laikā pēc izsaukuma saņemšanas. Ja defektu novēršanas termiņš ir ilgāks par 20 (divdesmit) darbdienām, Piegādātājam bez atlīdzības ir pienākums pēc Pasūtītāja pieprasījuma uz defektu novēršanas laiku aizvietot bojāto Preci ar tādu pašu vai funkcionalitātes ziņā ekvivalentu preci.
8.4.  Ja attiecīgai Precei Pasūtītājs konstatē defektu vairāk kā 2 (divas) reizes, Pasūtītājam ir tiesības pieprasīt Piegādātājam un Piegādātājam uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darbdienu laikā no defekta pieteikuma nosūtīšanas, nomainīt attiecīgo Preci pret jaunu.
8.5.  Pasūtītājs defektus var pieteikt pa tālruni ___________ darbdienās no plkst. 9:00 – 17:00, vai pa e-pastu _____________. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst. 9:00.
9. Nepārvarama vara
9.1.  Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst, un kuriem iestājoties Puses objektīvi nespēj izpildīt uzņemtās saistības. 

9.2.  Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darbdienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

9.3.  Ja šie apstākļi turpinās ilgāk nekā divus mēnešus, jebkura no Pusēm ir tiesīga atkāpties no līguma un  Puses vienojas par taisnīgu Līguma izbeigšanu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās. 
10. Pušu atbildība
10.1.  Par katru nokavēto Preču piegādes vai defektu novēršanas dienu Piegādātājs maksā Pasūtītājam līgumsodu 0,5% (piecas desmitdaļas procenta) apmērā no termiņā nepiegādāto preču kopsummas, bet ne vairāk par 10% (desmit procenti) no Līguma summas.

10.2.  Ja Pasūtītājs Līguma paredzētajā termiņā un apjomā neveic maksājumu par Precēm, Pasūtītājs maksā Piegādātājam līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda. 

10.3.  Līgumsoda samaksa neatbrīvo Puses no  saistību pilnīgas izpildes un pienākuma atlīdzināt zaudējumus.

10.4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām. 

10.5. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.

10.6.  Ja Piegādātājs ir nodarījis bojājumus ēkai, kurā tiek veikta Preču piegāde, Piegādātājs sedz bojājumu novēršanas darbu izdevumus par saviem līdzekļiem atbilstoši Pasūtītāja iesniegtajai tāmei, iepriekš ar Pasūtītāju saskaņojot bojājumu novēršanas termiņu. 

10.7.  Piegādātājs, parakstot Līgumu, apliecina, ka apzinās Līguma izpildes termiņus un apņemas izpildīt Līgumu noteiktajā termiņā. Pasūtītājam nav pienākuma pagarināt Līgumā noteikto Preču piegādes termiņu.
11. Konfidencialitāte
11.1. Puses apņemas ievērot konfidencialitāti savstarpējās attiecībās, tajā skaitā:
11.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
11.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos;
11.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
11.2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu.
11.3. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.
12. Līguma grozīšana un izbeigšana
12.1. Visi grozījumi, papildinājumi Līgumā, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas. 
12.2. Līguma darbības laikā Puses ir tiesīgas veikt Līguma grozījumus atbilstoši Publisko iepirkuma likuma 61. panta noteikumiem.
12.3. Pasūtītājs ir tiesīgs pagarināt Preču piegādes termiņu, ja:
12.1.1. Preču piegāde Līgumā noteiktajā Preču piegādes termiņā objektīvi nav iespējama no Pusēm neatkarīgu iemeslu dēļ, piemēram (bet ne tikai), sākotnēji neparedzēti apstākļi, kas ir saistīti ar Preču pieejamību tirgū sākotnēji noteiktajā Preču piegādes termiņā un kas radušies ražošanas procesa rezultātā (piemēram, ražošanas kavējums, izejvielu / izejmateriālu trūkums u.tml. iemesli), kā arī kavējums, kas saistīts ar Preču piegādi (sūtījumu), izņemot nepārvaramas varas apstākļus;
12.1.2. Piegādātājs par pagarinājuma nepieciešamību laikus (t.i., pirms Līgumā noteiktā termiņa iestāšanās) ir informējis Pasūtītāju Līgumā noteiktajā kārtībā, norādot objektīvi nepieciešamo pagarinājuma apmēru;
12.1.3. Piegādātājs rakstveidā ir iesniedzis Pasūtītājam atbilstošu lūgumu, norādot apstākļus, uz kuriem lūgums balstīts, ņemot vērā, ka Pasūtītājs ir tiesīgs pieprasīt lūguma izskatīšanai nepieciešamo papildu informāciju un vērtēt Preču piegādes termiņa pagarināšanas objektīvo pamatojumu.
12.4.  Piegādātājs ir tiesīgs aizstāt Līgumā norādīto Preci ar citu tās modeli, ja Piegādātāja piedāvājumā norādītā Preces modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Preces ražotājs vai izplatītājs, vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Piegādātājs var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā (Līguma 1. pielikums) noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu. 
12.5. Līgumu pirms termiņa var izbeigt Pusēm savstarpēji rakstveidā par to vienojoties.
12.6. Pasūtītājam ir tiesības vienpusēji izbeigt Līgumu, nosūtot Piegādātājam rakstisku paziņojumu vismaz 10 (desmit) darbdienas iepriekš, šādos gadījumos:
12.6.1. ja Piegādātājs atkārtoti nepilda Līgumā noteiktās prasības;
12.6.2. ja Piegādātājam ir uzsākts maksātnespējas process vai tā darbība tiek izbeigta vai pārtraukta.
12.7. Ja Piegādātājs nepilda ar Līgumu uzņemtās saistības, izņemot Līguma 10.1. punktā noteikto, vai ja Līgums tiek vienpusēji izbeigts Piegādātāja vainas dēļ, Piegādātājam ir pienākums maksāt Pasūtītājam līgumsodu 10 % apmērā no Līguma summas.
13. Nobeiguma noteikumi
13.1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

13.2. Pusēm 1 (vienas) nedēļas laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar Pasūtītāja parakstu.

13.3. Līguma administrēšanai un tā organizatorisko jautājumu risināšanai Puses nozīmē šādus pārstāvjus (turpmāk– Pārstāvis vai Pārstāvji) kurai ir noteikti šādi pienākumi:
13.1.1.  No Pasūtītāja puses ir pilnvarota persona: ______________, tālrunis ___________, e-pasta adrese ___________________, kurš nodrošina kontroli pār Līguma saistību izpildi un saskaņo piegādes laiku, pārbauda piegādātās preces atbilstību Līgumam, paraksta Piegādātāja iesniegto aktu, operatīvi risina strīdus, tehniskos un citus jautājumus piegādes izpildes gaitā, koordinē Līguma izpildi un kontroli;
13.1.2. [bookmark: _Hlk190691328]No Piegādātāja puses ir pilnvarota persona: ______________, tālrunis ___________, e-pasta adrese ___________________, kurš nodrošina informācijas apstrādi Līguma izpildes un garantijas laikā, ja pieteikumi, iesniegumi, sūdzības un cita ar Līguma izpildi saistīta informācija nosūtīta uz elektroniskā pasta adresi: ___________, pa pastu uz Piegādātāja juridisko adresi, vai izsniegta personīgi pret parakstu Piegādātāja pilnvarotajai personai.

13.4. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt Latvijas Republikas vispārējās jurisdikcijas tiesā, atbilstoši Latvijas Republikas normatīvo aktu prasībām.
13.5. Līgums sagatavots latviešu valodā un parakstīts ar drošu elektronisko parakstu.
13.6. Visos citos jautājumos, ko neregulē Līguma noteikumi, Puses piemēro spēkā esošo Latvijas Republikas normatīvo aktu noteikumus.
13.7. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
13.8. Līgumam pievienots šāds pielikums:
13.8.1. 1. pielikums – Tehniskā specifikācija un pretendenta tehniskais piedāvājums;
13.8.2. 2. pielikums - Finanšu piedāvājums;
13.8.3. 3. pielikums - Preču defektu konstatācijas akts (projekts)”.


14. Pušu rekvizīti

	Pasūtītājs:                                         
	
	Piegādātājs:

	Latvijas Universitāte
	

	Juridiskā adrese: Raiņa bulvāris 19, Rīga, 
LV-1050
	Juridiskā adrese: 

	Reģ.apl.Nr. 3391000218
	Reģ.Nr.

	PVN reģ.Nr.LV 90000076669
	PVN reģ.Nr.

	Konta Nr. 
	Konta Nr. 

	Banka: 
	Banka: 

	Kods: 
	Kods: 

	
____________________ /____________/

	
____________________ /____________/





















Līguma 1. pielikums
TEHNISKĀ SPECIFIKĀCIJA UN PRETENDENTA TEHNISKAIS PIEDĀVĀJUMS


Līguma 2.pielikums



FINANŠU PIEDĀVĀJUMS



























Līguma 3.pielikums
PREČU DEFEKTU KONSTATĀCIJAS AKTS
(projekts)
_________________________             	_________________________
(vieta)                                                        (datums)

Latvijas Universitāte, reģistrācijas Nr. 3391000218, juridiskā adrese Raiņa bulvāris 19, Rīga, LV-1050, pievienotās vērtības nodokļa maksātāja reģistrācijas numurs LV90000076669 (turpmāk - Pasūtītājs), _________________________ <vārds, uzvārds, struktūrvienība, amats> personā, 
<Piegādātāja nosaukums> (Reģ.Nr. ______________, juridiskā adrese: _____________), (turpmāk – Piegādātājs), _________________________ <amats, vārds, uzvārds> personā, kurš darbojas uz _____________ pamata,

pārbaudot piegādāto Preci/-es un tās/to kvalitāti atbilstoši 202_.gada ___.__________ Piegādes līgumā Nr. _______ (tālāk tekstā – Līgums) noteiktajam, konstatē šādas Preces/-ču neatbilstību/-as:
1) ______________________;
2) ______________________;
[..] ______________________.


Ievērojot Līgumā noteikto, šajā aktā norādīto/-ās Preces neatbilstību/-as Piegādātājs novērsīs bez papildus samaksas šādā veidā un termiņā: _______________________________.

Ievērojot Līgumā noteikto, Piegādātājam ir pienākums maksāt līgumsodu _______________. (ja attiecināms)


	Pasūtītājs:
	Piegādātājs: 

	______________________
(paraksts)

______________________
(vārds, uzvārds)
	______________________
(paraksts)

______________________
(vārds, uzvārds)

	_______, _______. 20__.
	_______, _______. 20____.




